### | | | | --- | --- | | | | | --- | | **Byråd** 31. maj 2016 Sagsnr. 710-2015-48833 Dok.nr. 710-2016-196971 Sagsbehandler DPCSOR | | 99.                 Integrationspolitik for Favrskov Kommune - Åbent

###

|  |  |
| --- | --- |
| Tidl. politisk behandling | BY, 24.11.15, pkt. 158, ØK, 16.02.16, pkt. 44 |
| Forventet sagsgang | Fagudvalg, ØK, BY, høring, fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle forslag til
Integrationspolitik for Favrskov Kommune med henblik på at sende politikken i høring.

Byrådet besluttede 24. november 2015, at der skulle
udarbejdes et kommissorium for det videre arbejde med boligplacering af
flygtninge i [adresse]. Kommissoriet skulle behandles i Økonomiudvalget
i februar 2016. Byrådet besluttede endvidere, at der skulle afholdes et
temamøde for Byrådet inden behandling af sagen i Byrådet.

Økonomiudvalget godkendte 16. februar 2016 kommissoriet for
en integrationspolitik og en strategi for boligplacering af flygtninge i
Favrskov Kommune. Byrådet afholdt 29. marts 2016 et temamøde, hvor de
fremtidige rammer for en tværgående integrationsindsats blev drøftet.

På den baggrund har administrationen udarbejdet et forslag
til integrationspolitik for Favrskov Kommune med tilhørende
Uffe Klausen. Strategi for boligplacering af flygtninge er indarbejdet
i handlingsinitiativerne.

Der er endvidere udarbejdet et baggrundsnotat med fakta
vedrørende flygtninge indenfor den treårige integrationsperiode i [adresse]
Kommune.

**VURDERING**

Forslag til integrationspolitik
for Favrskov Kommune tager udgangspunkt i en vision om, at flygtninge indgår
som deltagende, selvforsørgende og ydende medborgere, der er en ressource i
lokalsamfundet.

I forslaget forudsættes det, at
integrationsindsatsen bygger på princippet om hurtig hjælp til selvhjælp, så
flygtninge, der ankommer til [adresse], selv tager aktivt ansvar for
deres integration i lokalsamfundet og på arbejdsmarkedet.

Integrationspolitikken er bygget
op omkring følgende fire temaer:

1. Integrationsfremmende boligplacering

2. Hurtigt i job og uddannelse

3. Inddragelse af børn og unge i
fællesskaberne

4. Aktivt medborgerskab

For hvert tema er der udarbejdet
fokuspunkter. Fokuspunkterne angiver mål og rammer for de fire temaer i
integrationspolitikken. Nogle af fokuspunkterne kan udmøntes direkte i handling,
mens andre fokuspunkter kræver formulering af konkrete, understøttende Uffe Klausen
for at blive udmøntet. Der er derfor udarbejdet et handlingskatalog.
Handlingskataloget er foreløbigt og vil blive justeret i forhold til eventuelle
ændringer af integrationspolitikken i forlængelse af høringen og fremsendes til
godkendelse sammen med integrationspolitikken i august.

Byrådet vedtog 31. januar 2012
en revideret servicedeklaration for integrationsområdet. Servicedeklarationen
beskrev primært ansvarsfordelingen mellem kerne-funktionerne i
integrationsindsatsen i de enkelte forvaltninger i [adresse]. Indsatsen
har ændret sig markant siden vedtagelsen af den reviderede ser-vicedeklaration,
og servicedeklarationen er derfor ikke i overensstemmelse med den gældende
lovgivning. Samtidigt vurderer administrationen, at der ikke længere er behov
for en servicedeklaration, da kernefunktionerne nu er samlet i én integrationsafdeling
i kommunen. På den baggrund foreslår administrationen, at servicedeklarationen
udgår.

**ØKONOMI**

Initiativer som følge af integrationspolitikken og
handlingskataloget afholdes som udgangspunkt inden for den nuværende økonomiske
ramme. Det kan dog blive nødvendigt at fremsætte budgetforslag for at kunne
gennemføre alle punkterne i politikken og handlingskataloget. Om de foreslåede
initiativer kan holdes indenfor den nuværende økonomiske ramme, afhænger blandt
andet af, hvor mange flygtninge og familiesammenførte, Favrskov Kommune
fremadrettet modtager.

Der sker desuden en række lovgivningsmæssige ændringer på
integrationsområdet, som har betydning for kommunernes økonomi. Her kan blandt
andet nævnes indførelse af integrationsydelse pr. 1. juli 2016 for alle, som
ikke har opholdt sig i [adresse] i 7 år ud af de seneste 8 år. I forhold til
kommunens samlede økonomi på området er det ikke endelig afklaret om
indførelsen af integrationsydelsen medfører en midtvejsregulering af
kommunernes bloktilskud i 2016.

Topartsaftalen, som blev indgået mellem Regeringen og KL i
april 2016, vedrørende integrationsområdet betyder, at kommunerne overordnet
set får flere midler til integrationsindsatsen. Det er dog ikke muligt på
nuværende tidspunkt at beregne konsekvenserne for Favrskov Kommune.

Konsekvenserne af ændringerne og antallet af modtagne
flygtninge og familiesammenførte vil indgå i 2. budgetopfølgning 2016 og i
budgetlægningen for 2017-20.

**INDDRAGELSE**

Det foreslås, at Byrådet sender forslaget til
integrationspolitik i høring med høringsfrist 14. juni 2016, og at kredsen af høringsparter
omfatter:

· Bestyrelser ved dagtilbud og skoler

· Favrskov Erhvervsråd

· Folkeoplysningsudvalget

· Favrskov Idrætssamvirke

· Kulturelt Samvirke

· Dansk Røde Kors Favrskov Kommunekreds

· Brugerrådet på [adresse]

· Landsbyrådet

· Frivilligråd for sociale indsatser

Efter høring forelægges forslag til integrationspolitik med
høringssvar for fagudvalgene, Økonomiudvalget og Byrådet til endelig
godkendelse i august 2016.

Hvis der sker ændringer i fokuspunkterne i forbindelse med høringen,
kan dette medføre ændringer i handlingsinitiativerne. Handlingskataloget skal
derfor først godkendes sammen med den endelige godkendelse af
integrationspolitikken i august 2016.

**INDSTILLING**

Direktøren for Job og Økonomi indstiller til Byrådet:

1. At godkende, at Forslag til
Integrationspolitik i [adresse] sendes i høring med høringsfrist 14.
juni 2016 til de foreslåede høringsparter.

2. At godkende, at ”Servicedeklaration for
integrationsområdet” udgår.

**BESLUTNING**

***Teknik- og Miljøudvalget, 9. maj 2016:***

Fraværende:Ingen

Indstilles godkendt med den tilføjelse, at ændringsforslag
fra henholdsvis Venstre/Dansk Folkeparti og Enhedslisten kan indgå i sagens
behandling i Økonomiudvalget og Byrådet.

***Social- og Sundhedsudvalget, 10. maj 2016:***

Fraværende:Ingen

Indstilles godkendt med følgende ændringsforslag:

På side 3:

- Boligplacere familier med børn så vidt muligt i nærheden
af daginstitutioner, skoler og offentlig transport og i områder, hvor der bor
andre børn

Foreslås ændret til:

- Boligplacere familier med børn så vidt muligt med nem
adgang til daginstitutioner, skoler og offentlig transport og i områder, hvor
der bor andre børn.

På side 4:

Overskriften Hurtigt i job og uddannelse foreslås ændret til
Hurtigt i job eller uddannelse.

På side 6:

- Prioritere frivilligmidler til at understøtte, at
flygtninge bliver introduceret til Favrskov Kommunes kultur-, fritids- og
idrætsliv

Foreslås ændret til:

- Frivilligmidler til at understøtte, at flygtninge bliver
introduceret til Favrskov Kommunes kultur-, fritids- og idrætsliv kan søges på
lige fod med øvrige frivillige aktiviteter.

***Kultur- og Fritidsudvalget, 10. maj 2016:***

Fraværende:ingen

Indstilles godkendt.

***Arbejdsmarkedsudvalget, 11. maj 2016:***

Fraværende:Ingen

Indstilles godkendt.

***Børne- og Skoleudvalget, 12. maj 2016:***

Fraværende:Ingen

Indstilles godkendt, idet udvalgets forslag til ændringer
til forslaget til integrations-politik indgår i sagens behandling i Økonomiudvalget
og Byrådet.

***Borgmestersekretariatet, 19. maj 2016:***

Som opfølgning på drøftelser af ”Forslag til
integrationspolitik for Favrskov Kommune” i fagudvalgene har forvaltningen udarbejdet
en oversigt over de bemærkninger, der har været på de respektive møder i
fagudvalgene. Oversigten er vedlagt.

***Økonomiudvalget, 24. maj 2016:***

Fraværende:Jan Gregersen

Indstillingen fra direktøren for Job og Økonomi indstilles
godkendt med nedenstående ændringer jf. bilag 4 af 6. maj 2016 vedrørende ”*Fagudvalgenes
forslag og bemærkninger til forslag til integrationspolitik for [adresse]
Kommune inden høring*”:

Ændringsforslag nr. 1 fra Teknik- og Miljøudvalget
indstilles ikke godkendt. For ændringen stemte 2, mens 4 stemte imod. For
stemte Stephan Clausen og Bodil Schmidt. Imod stemte Mark Lassen, August Christensen
Leif Kristoffersen, Georg Thygesen og Marius Schmidt.

Marius Schmidt stillede forslag om, at ændringsforslag nr.
1 fra Teknik- og Miljøudvalget i stedet formuleres således: ”*[adresse]
Kommune vil være en rummelig kommune, hvor der er plads til alle. Vi forventer
at alle respekterer de værdier og normer, der præger det danske samfund og det
danske arbejdsmarked*”. Forslaget indstilles godkendt med fire stemmer for
og 2 imod. For stemte Mark Lassen, Karl Østergaard, Georg Thygesen og
Marius Schmidt. Imod stemte Stephan Clausen og Bodil Schmidt.

Ændringsforslag nr. 2 fra Teknik- og Miljøudvalget
indstilles ikke godkendt. For ændringen stemte 3, mens tre stemte imod. For
ændringen stemte Mark Lassen, Karl Østergaard og Marius Schmidt. Imod
stemte Stephan Clausen, Bodil Schmidt og Georg Thygesen.

Ændringsforslag nr. 4 fra [adresse] og Sundhedsudvalget
indstilles godkendt.

Ændringsforslag nr. 5 fra [adresse] og Sundhedsudvalget
indstilles godkendt.

Ændringsforslag nr. 6 fra [adresse] og Sundhedsudvalget ændres
til følgende formulering ”*Prioritere midler til at understøtte, at
flygtninge bliver introduceret til Favrskov Kommunes kultur-, fritids- og
idrætsliv*” og indstilles godkendt.

Ændringsforslag nr. 8 fra Børne- og
Skoleudvalget om tilføjelse af følgende ”*Flygtningebørn i udskolingen har
mulighed for at modtage undervisning på distriktsskolen fremfor i
modtageklasser, hvis distriktsskolen vurderer, at det er muligt at løfte
opgaven både fagligt og socialt for den enkelte elev”* indstilles godkendt*.*

Endvidere
indstilles det godkendt:

- At
de steder, hvor der i politikken står ”*den 3. årige integrationsperiode*”
ændres til ”*integrationsperioden*”.

- At
høringsfristen ændres til 21. juni 2016.

**Bilag**

|  |  |
| --- | --- |
| Forslag til integrationspolitik for Favrskov Kommune | 710-2016-130848 |
| Fakta vedr. flygtninge indenfor den treårige integrationsperiode i [adresse] | 710-2016-181085 |
| Foreløbigt forslag til handlingskatalog til Integrationspolitik for Favrskov Kommune | 710-2016-146286 |
| Fagudvalgenes forslag og bemærkninger til integrationspoltikken inden høring | 710-2016-177079 |